हमने फासीवादी ताकतों को हराने का संकल्प लिया : तेजस्वी
पटना: बिहार के उपमुख्यमंत्री तेजस्वी यादव ने शनिवार को कहा कि मुख्यमंत्री नीतीश कुमार की ओर से पटना में बुलाई गई विपक्षी दलों की बैठक में “कन्याकुमारी से लेकर कश्मीर तक के नेताओं” ने “फासीवादी ताकतों” को हराने का संकल्प किया।
बैठक के एक दिन बाद संवाददाताओं से मुखातिब तेजस्वी ने आम आदमी पार्टी (आप) द्वारा कांग्रेस पर लगाए गए आरोपों से कलह उत्पन्न होने की खबरों को भी खारिज किया।
पिता लालू प्रसाद यादव के साथ राष्ट्रीय जनता दल (राजद) के प्रतिनिधि के रूप में बैठक में शामिल होने वाले तेजस्वी ने कहा, “बैठक में कोई समस्या नहीं हुई। हर मुद्दे पर सौहार्दपूर्ण तरीके से चर्चा हुई।”
VIDEO | "Yesterday's meeting was historic. We will have a detailed meeting in Shimla where other formalities will be worked out," says Bihar Deputy CM Tejashwi Yadav on Opposition unity. pic.twitter.com/g4Qbz1UDel
— Press Trust of India (@PTI_News) June 24, 2023
दिल्ली के मुख्यमंत्री अरविंद केजरीवाल के नेतृत्व वाली आम आदमी पार्टी के प्रतिनिधियों ने बैठक के बाद हुए संवाददाता सम्मेलन में हिस्सा नहीं लिया। उन्होंने एक बयान जारी कर आरोप लगाया कि कांग्रेस ने केंद्र सरकार के उस ‘काले अध्यादेश’ का विरोध करने से ‘इनकार’ कर दिया है, जिससे प्रशासनिक सेवाओं पर दिल्ली की सरकार का ज्यादा नियंत्रण नहीं रह जाता है।
तेजस्वी ने केंद्रीय गृह मंत्री अमित शाह के इन आरोपों को भी खारिज किया कि यह बैठक महज एक ‘फोटो सेशन’ थी।
उन्होंने कटाक्ष किया, “फोटो सेशन क्या होता है, इसके बारे में वे बेहतर जानते होंगे। हम लोगों के बीच काम करते हैं।”
तेजस्वी ने कहा, “बैठक में कन्याकुमारी से लेकर कश्मीर तक के नेता “फासीवादी ताकतों” को हराने के एकमात्र लक्ष्य से साथ आए। अगला लोकसभा चुनाव मोदी या किसी अन्य व्यक्ति के बारे में नहीं बल्कि जनता के बारे में होगा।”
उन्होंने कहा, “बैठक में हम सभी साथ मिलकर काम करने पर सहमत हुए। अगले महीने शिमला में होने वाली बैठक में आगे की रणनीति तैयार की जाएगी। अभी तक, बिहार ने चंपारण सत्याग्रह और जेपी आंदोलन की विरासत को कायम रखते हुए पहल की है।”
(न्यूज़ एजेंसी भाषा इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva eng_Latn eng_Latn hin_Deva hin_Deva hin_Deva hin_Deva hin_Deva awa_Deva hin_Deva